***«Тігін ісі»мамандығы бойынша арнайы пән оқытушысы: А.Каяпова***

***«Есепші»мамандығы бойынша өндірістік оқыту шебері: Д.Айдаршаева***

***Түркістан облысы арнаулы кәсіптік колледжі***

***Түркістан облысы,Кентау қаласы***

***Сабақтың тақырыбы:***

***«Белдемше тігу және оның калькуляциясын жасау. Тігіншілердің жалақысын есептеу»***

***Мақсаты:***

 **Білімділік:** білім алушыларға белдемше тігу әдісі, матамен жұмыс істеу тәсілін меңгеруге ықпал ету,эскизін көрсету.Өнімнің калькуляциясын есептеу және атқарылған жұмыстар бойынша жалақы мөлшерін тағайындауды меңгерту.Тігін ісі мен бухгалтерлік есеп пәндерінен алған теориялық білімдерін тәжірибелік сабақта бекіту,рөлдік ойындар арқылы мамандығына деген қызығушылықтарын арттыру.

**Дамытушылық:**білім алушылардың ой- өрісін кеңейту, білімдерін іс жүзінде жүргізуге ықпал ету, практикалық іс –әрекеттерін қалыптастыру, эстетикалық талғамды дамыту.

**Тәрбиелік**: білім алушыларды еңбек мәдениетіне , іскерлікке , ұқыптылыққа, өзара көмек көрсетуге тәрбиелеу, тиянақтылыққа баулу, кәсіптік бағдар беру.

**Сабақтың көрнекілігі:** плакаттар, тақта, интербелсенді тақта, үлгілер, суреттер

**Сабақтың түрі:** кіріктірілген тәжірибелік сабақ

**Пән аралық байланыс:** Тігін өндірісінің технологиясы, киімді құрастыру, математика,бухгалтерлік есеп,экономика.

***Сабақтың барысы:***

**1.Ұйымдастыру кезеңі.*“Өрмекшінің торы” жаттығуы.***

***Шарты:****Білім алушылар тігін ісі шеберханасы мен компьютерде жұмыс жасаудың қауіпсіздік ережесін айту арқылы өрмекші торын құрады. Ойынға барлығы қатысуы тиіс. Жіп кімнен ілініп басталса, сонымен аяқталып өрмек жиналу керек. Сабақтың тақырыбын, мақсатын түсіндіру*.

**ІІ.”Сенің мамандығың-сенің келешегің”атты рөлдік кезең.**

**Шарты:** «*Еліміздің келешегінің кемел болуы, гүлденіп, өркендеуі қазіргі жастарға, олардың білім деңгейі мен бәсекеге қабілеттілігіне тікелей байланысты деп Н.Ә.Назарбаев айтқандай білім алушылар «VIP»тігін шеберханасының тігіншілері мен есепшілері ретінде рөлге еніп тәжірибелік тапсырмалар жасайтын болады.*

***Мақсаты:*** *Тігін ісі мен бухгалтерлік есеп пәндерінен алған теориялық білімдерін тәжірибелік сабақта бекіту,рөлдік ойындар арқылы мамандығына деген қызығушылықтарын арттыру.*

Цехымызға тапсырыс қабылданды:

|  |
| --- |
| **Ерекшеліктер** |
| Күні: | 29.11.2018 |
| Тапсырыс номері: | **Тапсырыс № 1** |
| Бұйым атауы | белдемше |
| Үлгісі  | Тік белдемше |
| Бұйым өлшемі | 34 |
| Түсі  | көк |
| Саны  | 10 дана |
| Тапсырысты орындау мерзімі | 29.11.2018 |
|   |   |
|  |

 *Осы тапсырыс бойынша тігін цехы қызметкерлері белдемше пішіп,тігіп,ылғалды жылумен өңдеп дайын бұйым жасап шығады,ал есеп-қисап бөлімінің қызметкерлері өнімнің өзіндік құнын анықтап,калькуляциясын жасап,тігін қызметкерлерінің жалақысын есептейтін болады.*

 *Белдемшені пішуді бастамастан бұрын Corel Draw бағдарламасы арқылы үлгісін таңдайды.Үлгісі дайын белдемшені тігетін тігін шеберханасы*

1. *Пішу цехы; 2.Тігін цехы; 3.ЫЖӨ(ылғалды жылумен өңдеу) цехы.*

*4.Есеп-қисап бөлімінің жұмыс барысы:тігін цехы белдемшені дайындау барысында нақты кеткен шығындар белгілі болады,бұйымның калькуляциясын және тігіншілердің тапсырыс бойынша жалақысын Microsoft Excel бағдарламасында есептейді.*

*Белдемшені дайындау процесін бастамас бұрын,оның шығу тарихына тоқталып кетейік. Киімдердің ең көне элементтерінің бірі белдік болатын. Оған қару және жорықта қалта пайда болды. Белдікке тартылған терілер, жапырақтар, маталар алғашқы белдемшенің түпнұсқалары еді.
Ежелгі Греция мен ежелгі Римде белдемше ер адамның киімінің бірі болған. Оның ұзындығы лауазымына байланысты болып келген, яғни жастардың киіміне қарағанда елеулі азаматтардың киімі ұзынырақ екен.*

Белдемшенің түрлері:

Белдемшенің конструкциясы:



*Шығыс жүк құжаты*

|  |
| --- |
| **Шығыс жүк құжаты № 93** |
| **Тапсырыс нөмері** | **Атауы** | **1 данасының бағасы** | **Саны**  | **өлшемі** | **Жалпы сомасы** |
| **Тапсырыс № 1** | Мата (ені1,5м.) | 2000 | 8 | метр | 16000 |
|  | флезилин | 400 | 1 | метр | 400 |
|  | сыдырма | 150 | 10 | дана | 1500 |
|  | түйме | 50 | 10 | дана | 500 |
|  | Тігін машинасының жібі | 300 | 5 | дана | 1500 |
|  | Барлығы: |  |  |  | 19900 |
|  |

|  |
| --- |
| **Еңбек ақы есептеу карточкасы № П-74** |
| Бөлім: **Пішу цехы**Қызметі: Матаны пішу |
| **Күні**  | **Бұйым моделі** | **Тапсырыс №**  | **Бұйым саны** | **1 дана бұйымға арналған мөлшерлеме** | **барлығы** | **Сағат саны** |
| 29.11.2018 | Тік белдемше | Тапсырыс№1 | 10 дана | 340 теңге | 3400 теңге. | 2 сағат |
| Тапсырыс бойынша барлығы: | 10 дана |   | 3400 теңге. | 2 сағат |
|   |   |   |   |   |   |   |
| **Еңбек ақы есептеу карточкасы № Т-81** |
| Бөлім: Тігін цехыҚызметі Бұйымды тігу |
| **Күні**  | **Бұйым моделі** | **Тапсырыс №** | **Бұйым саны** | **1 дана бұйымға арналған мөлшерлеме** | **барлығы** | **Сағат саны** |
| 29.11.2018 | Тік белдемше | Тапсырыс№1 | 10 дана | 950 теңге. | 9500 теңге | 5,2 сағат |
| Тапсырыс бойынша барлығы: | 10 дана |   | 9500 теңге | 5,2 сағат |
|   |   |   |   |   |   |   |
| **Еңбек ақы есептеу карточкасы ЫЖӨ-79** |
| Бөлім: **ЫЖӨ цехы**Қызметі: Үтіктеу |
| **Күні**  | **Бұйым моделі** | **Тапсырыс №** | **Бұйым саны** | **1 дана бұйымға арналған ставка** | **барлығы** | **Сағат саны** |
| 29.11.2018 | Тік белдемше | Тапсырыс№1 | 10 дана | 200 теңге | 2 000 теңге. | 3,4 сағат |
| Тапсырыс бойынша барлығы: | 10 дана |   | 2000 теңге | 3,4 сағат |
|   |   |   |   |   |   |   |

 *Калькуляциялау – өнім, жұмыс және көрсетілген қызмет бірліктерінің өзіндік құнын есептеу. Ол кәсіпорын жұмысына оперативті басшылық жасау үшін өте маңызды, өйткені ішкі резервтерді уақтылы ашуға және өнімнің өзіндік құнын одан әрі түсіндіруге, онын бәсекеге қабылеттілігін арттыруға мүмкіндік береді. Калькуляция өнімнің өзіндік құнын жоспарлауда және оған, нарықтағы сұранысты есепке ала отырып, жұмысқа, көрсетілетін қызметке негізді баға белгілеуде қолданылады.*

 Өнімнің өзіндік құнын калькуляциялау

|  |
| --- |
| **Тапсырыстың калькуциясы** |
| Бұйым атауы: БелдемшеБұйым моделі:Тік белдемше Тапсырыс саны: 10 данаРазмері: 34 |
| **Шығындардың атауы** | **Сомасы, теңге.** |
| Тікелей материалдар | 19900 |
| Еңбекақы төлеу бойынша шығын: |   |
| *Пішу цехы* | 3400 |
| *Тігу цехы* | 9500 |
| *ЫЖӨ цехы* | 2000 |
|   |   |
| Жүкқұжат шығындары:тікелей(тігін машинасын жөндеу) | 1 700 |
| Тікелей шығындар бойынша барлығы: | 36500 |
| Жанама шығындар:( негізгі құралдың тозу сомасы,см таспа,сызғыш,ине,түйрегіш,электроэнергия және т.б шығындар) | 7940 |
| Барлық шығын сомасы: | 44440 |
| Бір өнімнің өзіндік құны | **4440 теңге** |

*Белдемше тігін шеберханасының*

1. *Пішу цехы;*
2. *Тігін цехы;*
3. *ЫЖӨ(ылғалды жылумен өңдеу) цехының өңдеу жұмыстарынан өтіп дайын өнім,яғни тік белдемше әзірленеді.*

**Қорытынды:тапсырыс орындалды.Кассир тігіншілерге тапсырыс бойынша еңбекақысын береді.**

**ІІІ.Сабақты бекіту**

Шарты: Тігін ісі мен бухгалтерлік есеп пәндерінен кәсіби термин сөздеріміздің анықтамаларын табу.

Жөрмеп тігу- екі бөлшекті біріктіріп, оң жағына аударғанда

біріктіру тігісі ішінде қалатын тігіс.

Қосып тігу- ұсақ бөлшектерді ірі бөлшектермен біріктіру.

Бастырып тігу- бөлшектерді біріктіргеннен кейін тігісті бір жағына

қарай жатқызып оң бетінен тігіспен бекіту.

Қондырып тігу- екі бөлшекті ойынды сызығының бойымен

біріктіру.

Калькуляциялау әдістері-Процесстік, тапсырыстық, бөлістік, нормативтік.

Калькуляция объектісі-ұйымның өзінде, оның негізгі және көмекші өндірістерінің бөлімшелерінде орындалатын жұмыстар мен атқарылатын қызметтер, өндіріс бөлімінің әр түрлі дәрежедегі дайындығы жатады.

 Тікелей шығындар-өндірістік өзіндік құнына тура және тікелей өз бетімен кіре алатын, өнімнің жеке түрлерінің өндірісімен байланысты шығындарды айтамыз.(шикізат, нег мат, сатып алатын бұйымдар).

 Жанама шығындар-өнімнің өзіндік құнына бөлінген соң кіретін, өнімнің бірнеше түрлерінің өндірісімен байланысты шығындар.(жабдықтарды дайындау, пайдалану шығындары.

**ІV. Бағалау**

 Рефлексия парағы

*Бүгін мен .................................. білдім.*

*...................................... қызықты болды.*

*....................................... қиын болды.*

*Мен ...................................... үйрендім.*

*Мен тапсырмаларды ................................ орындадым.*

*............................ орындап көремін.*

*............................... мені таң қалдырды.*

*Өмір үшін сабақ маған ...................... берді.*

*......................... мен орындай алдым.*

*Енді мен .............................істей аламын*